CELEX: E2010P0003
Language: sk
Date: 2010-05-19 00:00:00
Title: Žaloba Dozorného orgánu EZVO proti Islandskej republike podaná dňa 19. mája 2010 (Vec E-3/10)

15.7.2010   
            
            
               SK
            
            
               Úradný vestník Európskej únie
            
            
               C 191/10
            
         Žaloba Dozorného orgánu EZVO proti Islandskej republike podaná dňa 19. mája 2010
   (Vec E-3/10)
   2010/C 191/08
   Dňa 19. mája 2010 podal Dozorný orgán EZVO v zastúpení: Xavier Lewis a Bjørnar Alterskjær, splnomocnení zástupcovia Dozorného orgánu EZVO, rue Belliard 35, 1040 Bruxelles/Brussel, BELGIQUE/BELGIË, na Súdny dvor EZVO žalobu proti Islandskej republike.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               Islandská republika tým, že neprijala opatrenia potrebné na to, aby sa právny predpis uvedený inter alia v bode 31ea prílohy IX k dohode o Európskom hospodárskom priestore (smernica Európskeho parlamentu a Rady 2002/87/ES zo 16. decembra 2002 o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, ktorou sa menia a dopĺňajú smernice Rady 73/239/EHS, 79/267/EHS, 92/49/EHS, 92/96/EHS, 93/6/EHS a 93/22/EHS a smernice Európskeho parlamentu a Rady 98/78/ES a 2000/12/ES), v znení prispôsobenom dohode o EHP prostredníctvom jej protokolu 1, stal súčasťou jej vnútorného právneho poriadku v predpísanej lehote, nesplnila svoje povinnosti vyplývajúce z článku 32 právneho predpisu a článku 7 Dohody o EHP,
               a
            
         
               2.
            
            
               Islandská republika bude znášať súdne trovy
            
         
      Právna a skutková podstata veci a právne odôvodnenie:
   
   
               —
            
            
               Táto vec sa týka nevykonania smernice o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte.
            
         
               —
            
            
               Dozorný orgán EZVO sa odvoláva na skutočnosť, že nedostal žiadne informácie od Islandskej republiky o plnom vykonávaní smernice v právnom poriadku Islandskej republiky, a ani nemá žiadne informácie o tom, že Islandská republika prijala potrebné opatrenia na zabezpečenie súladu s touto smernicou.
            
         
               —
            
            
               Dozorný orgán EZVO sa odvoláva na skutočnosť, že vláda Islandskej republiky nepoprela tvrdenie, že neuviedla do platnosti zákony, nariadenia a administratívne ustanovenia potrebné na dosiahnutie úplného súladu s touto smernicou.